הגעת לדף עם מידע על כרמל בטיחות - קורס תיב"מ.
תכנון וייצור בעזרת מחשב (תיב"מ) היא שיטת עבודה שמאפשרת לבצע הדמיה ממוחשבת של תהליך העבודה לפני תחילת הייצור. כך ניתן לחזות ולאתר כשלים ותקלות ולוודא פעולה איכותית ככל האפשר של המכונות. ישנן מגוון של תוכנות תיב"מ, המוכרות והנפוצות בהן הן SolidCAM ו - Solidworks. תעשיות רבות בישראל עושות שימוש שוטף ביישומים טכנולוגיים אלה, כמו למשל תעשיית התרופות, המתכת, המזון והעיבוד השבבי.
קורס תיב"מ, כרסום וחריטה במכללת כרמל בטיחות בא להקנות לתלמידיו כלים להשתלבות בתפקידי תכנות טכניים במפעלי עיבוד שבבי בתעשייה. המסלול מתמקד בטכנולוגיות מתקדמות לתהליכי עיבוד, שמאפשרים קיצור של זמני העבודה ושמירה על רמה גבוהה של דיוק. המסלול מתקיים בפיקוח של משרד הכלכלה והתעשייה ובאישור של האיגוד הישראלי לאיכות.
בתחילת הכשרה מקצועית זו מתוודעים המשתתפים לעקרונות השרטוט באמצעות מחשב ולסביבת העבודה בתוכנות התיב"מ. הם מכירים את סרגלי הכלים ואת הפקודות השונות להפקה של שרטוטים דו ממדיים ומודלים תלת ממדיים. בהמשך הם רוכשים מיומנויות עבודה מתקדמות יותר בתכנת SolidCAM לעיבוד שבבי ובוחנים את ההבדלים בין שיטות הכרסום השונות בשלושה ובארבעה צירים. כך הם לומדים לתכנן תהליכי עבודה במפעל באמצעות כלי התוכנה כדי לאפשר עיבוד איכותי של חומרי גלם ובדיקת איכות העבודה.
המסלול כולל כ - 180 שעות לימוד אקדמיות. באפשרות המשתתפים לבחור בין קורס ערב, שמותאם לאנשים עובדים, לבין מסלול בשעות הבוקר. התכנית כוללת תכנים עיוניים לצד תרגולים מעשיים רבים של טכניקות השרטוט באמצעות מחשב. המשתתפים נדרשים להמשיך לתרגל גם בבית בין השיעורים דרך ערכת לימוד שניתנת במכללה.
במכללת "כרמל בטיחות" שבעיר חיפה פועלות מגמות להכשרה מקצועית בתחומים כמו חשמל, ניהול, בטיחות, כיבוי אש ורכב. כמו כן, ניתן ללמוד בקורסים טכנולוגיים שונים שמיועדים לעובדי תעשייה ולמעוניינים בהסבה מקצועית לתחומים אלה. כך למשל אפשר ללמוד בקורס הנדסת איכות, קורס עריכת מבדקים פנימיים, קורס מתכנתי מכונות מדידה XYZ, קורס אנגלית טכנית וקורס רתכים.
לתכנית זו יכולים להתקבל אנשי מקצוע שברשותם רקע טכני בענפי העיבוד השבבי וניסיון בתפקידים כמפעילי או כווני CNC. מתקבלים גם בוגרי קורס מפעיל וכוון CNC במוסדות לימוד מוכרים.
משתתפים שעומדים בכל דרישות המסלול ומסיימים אותו בהצלחה מקבלים בסיומו תעודת גמר שניתנת על ידי מכללת כרמל בטיחות, משרד הכלכלה והתעשייה, איגוד האיכות הישראלי וחברת "Solidcam" הבין לאומית.